da en da nl ca da da de es da pt fr da da da da da da da da da da da da da da da da da da it da da pt en nb de da da de da da da da da da da da da da da da da nl da en da da es nl da
Amazonas brænder mere end nogensinde | WWF Verdensnaturfonden
15.9.2022 07:00:00 CEST | WWF Verdensnaturfonden
Skovbrandene i Amazonas har nået rekordniveau. Alene i august udbrød der mere end 33.000 brande i regnskoven. Situationen i Brasilien er ude af kontrol, advarer WWF Verdensnaturfonden.
Så mange skovbrande er brudt ud i Amazonas – alene i august måned. Ikke siden 2010 er der udbrudt flere brande i den sydamerikanske regnskov.
I år er der indtil nu udbrudt mere end 46.000 skovbrande i Amazonas.
”Skovrydning og skovbrande er kommet fuldkommen ud af kontrol i Brasilien, og det er frygteligt at være vidne til, hvordan ét af verdens største og mest unikke økosystemer bliver ødelagt,” siger miljøfaglig chef Mette Boye fra WWF Verdensnaturfonden.
Amazonas er ét af verdens største sammenhængende naturområder og hjemsted for hver tiende art på jorden, heriblandt jaguaren, den lyserøde floddelfin, dovendyret og mange flere arter, som mennesket endnu ikke har identificeret.
Skovbrande er relateret til afskovning
Skovbrandene er tæt knyttet til den massive skovrydning i Amazonas.
Regnskoven er nemlig et tropisk skovområde med høj luftfugtighed. Derfor er skovbrande ikke en del af økosystemets naturlige cyklus, som det ellers er tilfældet i andre skovområder. Skovbrandene er altså et direkte resultat af menneskelig indblanding og ødelæggelse, forklarer Mette Boye.
”Når mennesker rydder skoven, sker det med store maskiner – og ild. Enorme områder bliver brændt af for at kunne udnyttes til blandt andet kvægdrift og andet landbrug,” siger hun.
Skovrydningen i Amazonas har de senere år slået den ene sørgelige rekord efter den anden. I april i år blev et område to gange større end Bornholm ryddet for skov – hele 75 procent mere end samme måned året før.
EU tager skridt mod at stoppe afskovning
EU er én af de helt store globale bidragsydere, når det kommer til afskovning. Alene i 2017 kostede import af varer til EU hele 203.000 hektar skov. Kun Kinas import af varer stod for mere afskovning end EU.
Derfor arbejder EU også på en lov, der forbyder virksomheder i unionen at sælge produkter, der bidrager til rydningen af verdens skove. 13. september vedtog Europa-Parlamentet et ambitiøst forslag til loven, som vækker glæde i WWF Verdensnaturfonden.
”I Europa-Parlamentet har man med tirsdagens afstemning vist, at man mener det seriøst, når det kommer til at styrke indsatsen mod afskovning. Det er vores håb, at man i de videre forhandlinger om loven vil følge samme ambitionsniveau og dermed være med til at lægge massivt pres på blandt andet et land som Brasilien,” slutter Mette Boye.
Afskovningsloven skal forhandles mellem EU-Kommissionen, EU-Parlamentet og EU-Rådet og stemmes endeligt igennem i slutningen af 2022 eller i 2023.
WWF arbejder i og omkring Amazonas for at stoppe afskovning, beskytte regnskoven og de oprindelige folk.
Mai-Britt NoeHead of Press & MediaWWF Verdensnaturfonden
Tlf:+45 28 93 63 28mai-britt.noe@wwf.dk
Information om WWF Verdensnaturfonden
Følg pressemeddelelser fra WWF Verdensnaturfonden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra WWF Verdensnaturfonden
Ulovligt salg af vilde dyr eksploderer på internettet i Myanmar: ”I værste fald kan det medføre en ny pandemi”21.9.2022 09:30:00 CEST | Pressemeddelelse
Ulovligt salg af vilde dyr på internettet eksploderer. I Myanmar er væksten så stor, at WWF Verdensnaturfonden nu advarer om faren for en ny pandemi.
Tid til handling: Centralbanker og finanstilsyn opfordres til at optrappe indsatsen på natur- og klimaområdet7.9.2022 08:00:00 CEST | Pressemeddelelse
WWF og mere end 90 organisationer og meningsdannere udsender i dag en global ’call to action’, der opfordrer centralbanker og finansielle tilsynsmyndigheder til at skabe makroøkonomiske rammer, der tager højde for de store finansielle risici relateret til natur- og klimakrisen.
Kort før EU-afstemning: 8 ud af 10 danskere efterlyser strammere regler for skovrydning5.9.2022 06:00:00 CEST | Pressemeddelelse
Et stort flertal af danskerne vil have strengere EU-krav til produkter, der bidrager til skovrydning, viser en YouGov-undersøgelse. Undersøgelsen kommer kort tid før, EU-Parlamentet skal stemme om ny lovgivning.
WWF i opråb: Fiskedød i europæisk flod er et wakeupcall til hele Østersøregionen24.8.2022 16:30:00 CEST | Pressemeddelelse
Massiv fiskedød i floden Oder får WWF til at sende et åbent brev til alle lande i Østersøregionen. Her opfordrer man kraftigt til, at landene tager fiskedøden alvorligt og beskytter og genopretter havnaturen i Oder og Østersøen.
H.K.H. Kronprinsessen besøger Grønland: Sætter fokus på plastikaffald i naturen24.8.2022 12:30:00 CEST | Pressemeddelelse
Den 23. august deltog H.K.H. Kronprinsesse Mary i et WWF-arrangement i Nuuk, hvor hun sammen med børn fra et lokalt fritidshjem satte fokus på, hvad vi alle sammen kan gøre for at minimere plastikaffald i naturen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022